സിറ്റി ഗ്യാസ് ഗാര്ഹിക കണക് ഷന് ഫെബ്രുവരിയില് കണ്ണൂര് സിറ്റി ഗ്യാസ് പദ്ധതിയുടെ ഭാഗമായുള്ള ഗാര്ഹിക പാചകവാതക കണക്ഷനുകള് ഫെബ്രുവരിയില് നല്കും. കൂടാളി പഞ്ചായത്തിലും മുണ്ടേരിലെ മൂന്ന് വാര്ഡുകളിലുമുള്ള ആയിരത്തോളം വീടുകളിലാണ് ആദ്യഘട്ടത്തില് ഗെയില് പൈപ്പ് ലൈന് വഴി പാചകവാതകം പൈപ്ഡ് നാച്ചുറല് ഗ്യാസ് വിതരണംചെയ്യുന്നത്. കൂടാളിയിലും മുണ്ടേരിയിലെ ചില വാര്ഡുകളിലും ഗാര്ഹിക കണക്ഷനുള്ള ഗെയില് പൈപ്പ്ലൈന് പണി പൂര്ത്തിയായിട്ടുണ്ട്. സുരക്ഷിതമായ പോളി എത്തിലീന് പൈപ്പുകള് ഉപയോഗിച്ചാണ് വീടുകളില് ഗ്യാസ് എത്തിക്കുക. ഇന്ത്യന് ഓയില് അദാനി ഗ്യാസ് പ്രൈവറ്റ് ലിമിറ്റഡ് ഐഒഎജിപിഎല് ആണ് സിറ്റി ഗ്യാസ് പദ്ധതി നടപ്പാക്കുന്നത്. വീടുകളില് കണക്ഷന് എടുക്കുന്നതിനായി ഒരു നിശ്ചിത ഡെപ്പോസിറ്റ് തുക അടയ്ക്കണം. പിന്നീടുള്ള പരിപാലനം കമ്ബനി പൂര്ണമായും ഏറ്റെടുക്കും. 30 ശതമാനത്തോളം വിലക്കുറവില് സിറ്റി ഗ്യാസ് വഴി പാചകവാതകം വീടുകളിലെത്തിക്കാനാവും. കോര്പറേഷന് പ്രദേശങ്ങളിലെ വീടുകളില് ഗ്യാസ് എത്തിക്കുന്നതിനായി ചാലോട് നിന്നും മേലെ ചൊവ്വ വരെ എട്ട് ഇഞ്ച് വ്യാസത്തിലുള്ള സ്റ്റീല് മെയിന് ലൈന് പൈപ്പ് ഇടുന്ന പ്രവൃത്തി എച്ചൂര് വരെ പൂര്ത്തിയായി. മാര്ച്ചോടെ കോര്പറേഷന് പരിധിയിലും ഗ്യാസ് കണക്ഷന് നല്കാനാവും. രണ്ടാംഘട്ടമായി മേലേ ചൊവ്വയില്നിന്ന് തലശേരി മാഹി ഭാഗങ്ങളിലേക്കും വളപട്ടണത്തേക്കും പൈപ്പ് ലൈന് പ്രവൃത്തി തുടങ്ങും. പാചകവാതകത്തിനു പുറമെ, വാഹനങ്ങള്ക്കാവശ്യമായ വാതകം നിറയ്ക്കുന്നതിനായുള്ള സിഎന്ജി കംപ്രസ്ഡ് നാച്വറല് ഗ്യാസ് സ്റ്റേഷനുകളില് കണ്ണൂര് സെന്ട്രല് ജയിലിന്റെ ഫ്രീഡം ഫ്യൂയല് തുടങ്ങി. മട്ടന്നൂരില് ഉടന് സിഎന്ജി സ്റ്റേഷന് പ്രവര്ത്തനം ആരംഭിക്കും. ജില്ലയിലെ എട്ട് പട്ടണങ്ങളില് സി എന് ജി സ്റ്റേഷനുകള് സ്ഥാപിക്കും. പൈപ്പ്ലൈന് കടന്നു പോവുന്ന ഇടങ്ങളിലെ വാണിജ്യ, വ്യവസായ സ്ഥാപനങ്ങള്ക്ക് ആവശ്യമായ പാചക വാതകവും ലഭ്യമാക്കും. ഡെപ്പോസിറ്റ് തുകയിലും നല്കുന്ന സ്കീമിലും വ്യത്യാസം ഉണ്ടാവും. വാണിജ്യ ഉപഭോക്താക്കള്ക്ക് മറ്റുള്ളവരേക്കാള് ചെലവ് അല്പ്പം കൂടും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്